Naziv obveznika: IV. OSNOVNA ŠKOLA VARAŽDIN

Broj RKP-a: 14162

Matični broj: 03005959

OIB: 68707284812

Sjedište: 42000 VARAŽDIN

Adresa: MATIJE ANTUNA RELJKOVIĆA 36

Razina: 31

Razdjel: 000

Šifra djelatnosti: 8520

Šifra grada: 472

Razdoblje: 01.01.2024.-31.12.2024. godine

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja 2024. – 31. prosinca 2024.**

**I. Bilješke uz obrazac: PR – RAS (Izvještaj o prihodima i rashodima, primicima i izdacima)**

Šifra 6323 Tekuće pomoći od institucija i tijela EU

Evidentirane su tekuće pomoći na poziciji u iznosu 8.069,70 eura. To je prihod od institucija EU za Erasmus projekt The WELL. U prošloj godini prihod je bio evidentiran na skupini računa 6381, što se ispravilo i evidentiralo na ispravan konto.

Šifra 6323 Kapitalne pomoći od institucija i tijela EU

Evidentirane su kapitalne pomoći na poziciji u iznosu od 1.493,50 eura. To je prihod iz EU za Erasmus projekt The WELL.

Šifra 6361 – Tekuće pomoći proračunskim korisnicima iz proračuna koji im nije nadležan

Prihodi od nenadležnih proračuna za financiranje rashoda poslovanja sastoje se od:

- prihoda iz državnog proračuna u iznosu od 1.535.332,30 eura za financiranje rashoda za plaće, prijevoza na posao i s posla te materijalnih prava zaposlenih,

-prihoda iz državnog proračuna u iznosu od 99.186,29 eura:

- prihoda od MZOM iz nadležnog proračuna za bespl. topli obrok od 12./23.-11./24.;

- prihoda od MZOM iz nadležnog proračuna za besplatne higijenske potrepštine;

- prihoda od MZOM za udžbenike i radne udžbenike;

- prihoda od MZOM za dijagnostičke instrumente.

Povećanje prihoda na ovoj poziciji od 23,4 % u odnosu na isto izvještajno razdoblje prethodne godine rezultat je povećanja prihoda iz državnog proračuna za namirenje povećanih rashoda po osnovi plaća, naknada plaća i materijalnih prava zbog velike reforme plaća u 2024. godini nakon donošenja zakona o plaćama i dviju uredbi za državne i javne službe kojima su se povećale plaće i popravio materijalni status državnih službenika i namještenika; zbog povećanja prihoda od MZOM iz nadležnog proračuna za besplatni topli obrok od 12. mjeseca 2023. godine do 11. mjeseca 2024. godine, te zbog prihoda od MZO iz nadležnog proračuna za besplatne higijenske potrepštine i prihoda za dijagnostičke instrumente.

Šifra 6362 – Kapitalne pomoći proračunskim korisnicima iz proračuna koji im nije nadležan

Prihodi za kapitalne pomoći smanjene su za 63,9 % u odnosu na isto izvještajno razdoblje prethodne godine jer su u većoj mjeri nabavljeni radni udžbenici, odnosno, financirano je više rashoda za radne udžbenike nego za udžbenike koji se evidentiraju kao rashodi za nabavu nefinancijske imovne, a shodno tome se i prihod evidentira na kapitalne pomoći. Također, osim prihoda za udžbenike za šk. god. 2024./2025., evidentirane su i kapitalne pomoći za lektire u školskoj knjižnici.

Šifra 6413 Kamate na oročena sredstva i depozite po viđenju

Iznos se odnosi na kamate na neutrošena vlastita sredstva. Iznos je povećan za 77,1 % zbog većih depozita na računu u odnosu na isto izvještajno razdoblje prethodne godine te je shodno tome i prihodovano više kamata po računu.

Šifra 6526 Ostali nespomenuti rashodi

Iznos je veći za 16,5 % u odnosu na isto izvještajno razdoblje prethodne godine zbog većeg broja učenika koji pohađaju produženi boravak i shodno tome više učenika koristi uslugu ručka u sklopu produženog boravka, a također su u 2024. godini naplaćena dugovanja za uslugu ručkova u PB.

Šifra 6615 Prihodi od pruženih usluga

Prihodi od pruženih usluga od najma sportske dvorane smanjili su se za 16,1 % u odnosu na isto izvještajnom razdoblju prethodne godine, a razlog je manji broj zakupa dvorane u 2024. godini u odnosu na godinu prije.

Šifra 6631 Tekuće donacije

Primljene su tekuće donacije u iznosu od 200,00 eura od Grawe Hrvatska d.d.

Šifra 6711 Prihodi iz nadležnog proračuna za financiranje rashoda poslovanja

Na ovoj poziciji nije se značajno promijenio iznos u odnosu na isto izvještajno razdoblje prethodne godine što znači da se u istoj mjeri financiraju rashodi kao i u istom izvještajnom razdoblju prethodne godine, a također i Osnivač redovno podmiruje obveze.

Šifra 6712 Prihodi iz nadležnog proračuna za financiranje rashoda za nabavu nefinancijske imovine

Na ovoj poziciji iskazani su veći prihodi u odnosu na isto izvještajno razdoblje prethodne godine za 18,18 puta više zbog većeg iznosa nabave nefinancijske imovine tj. dodatna ulaganja na školskoj zgradi – to su prihodi iz nadležnog proračuna osigurana u najvećoj mjeri za popravak krovišta te za novu rasvjetu u školskoj zgradi u učionicama i prostorijama gdje je istu bilo potrebno promijeniti.

Šifra 3111 Plaće za redovan rad

Redovan rad uvećan je za 26,3 % zbog povećanja plaća u 2024. godini prema novoj reformi plaća.

Šifra 3113 Plaće za prekovremeni rad

Prekovremeni rad povećan je za 17,7 % zbog veće cijene sata za prekovremeni rad prema novoj reformi plaća u 2024. godini.

Šifra 3114 Plaće za posebne uvjete rada

Plaće za posebne uvjete rada povećane su za 18,9 % u odnosu na isto izvještajno razdoblje prošle godine zbog nove reforme plaće u 2024. godini.

Šifra 3132 Doprinosi za zdravstveno osiguranje

Doprinosi za zdravstveno osiguranje uvećani su za 23,6 % zbog povećanja bruto plaća u 2024. godini prema novoj reformi plaće, te je shodno time i veći iznos doprinosa za zdravstveno osiguranje.

Šifra 3211 Službena putovanja

U ovom izvještajnom razdoblju su veći rashodi za 8,5 % u odnosu na isto izvještajno razdoblje prethodne godine koji uključuju službena putovanja zaposlenih na razna usavršavanja, što znači da su djelatnici u istoj mjeri bili na službenim putovanjima prema redovnim programima kao i prethodne godine.

Šifra 3212 Naknade za prijevoz, za rad na terenu i odvojeni život

U ovom izvještajnom razdoblju su za 6,8 % smanjeni rashodi što znači da je u prilično istoj mjeri isplaćena naknada troškova za prijevoz kao i u izvještajnom razdoblju prethodne godine – cijena prijevoza se nije uvelike mijenjala.

Šifra 3213 Stručno usavršavanje zaposlenika

Stručna usavršavanja zaposlenika smanjena su za 76,6 % u odnosu na isto izvještajno razdoblje prethodne godine jer u 2024. godini nije bilo potreba za radionicama i edukacijama u sklopu Preventivnog programa koji je škola provodila u 2023. godini, dok u 2024. godini nije provodila navedeni program.

Šifra 3221 Uredski materijal i ostali materijalni rashodi

Rashodi za uredski materijal smanjeni su za 23 % u odnosu na isto izvještajno razdoblje prethodne godine zbog savjesnog trošenja materijala za nastavu i ostalog materijala potrebnog za rad, materijala i sredstva za čišćenje, higijenskog materijala, a materijal se nabavljao od dobavljača koji su specijalizirani za ovu vrstu robe i s kojima imamo ugovor.

Šifra 3223 Energija

Energija je smanjena za 18,5 % u odnosu na isto izvještajno razdoblje prethodne godine zbog postavljenih solarnih elektrana na zgradu škole, što je dovelo do manje potrošnje električne energije, a shodno time i manjeg iznosa računa za električnu energiju.

Šifra 3224 Materijal i dijelovi za tekuće i investicijsko održavanje

Rashodi za materijal i dijelove povećani su za 58,1 % u odnosu na isto izvještajno razdoblje prošle godine zbog povećane potrebe za materijalom i dijelovima za tekuće i investicijsko održavanje.

Šifra 3225 Sitni inventar i auto gume

Povećanje rashoda na ovoj poziciji za 2,98 puta u odnosu na isto izvještajno razdoblje prethodne godine rezultat je većih potreba za istim, a najviše se nabavljao sitni inventar za školsku kuhinju. Osim SI za školsku kuhinju, nabavljao se SI za potrebe nastave – mreže za golove i zavjese za golove, loptice za badminton za tjelesni odgoj, globus za nastavu geografije, tipkovnice i miševi za kompjutere kako bi se zamijenili onima koji su dotrajali, tokeni za učitelje, te zastave za školsko dvorište (zastave Grada Varaždina i Republike Hrvatske).

Šifra 3227 Službena, radna i zaštitna odjeća i obuća

Iznos novo nabavljene službene odjeće i obuće povećao se za 98,7 % u odnosu na isto izvještajno razdoblje prethodne godine. Nabavljena je radna obuća za spremačice i domara škole. Također je nabavljena obuća za učitelje TZK-a.

Šifra 3231 Usluge telefona, pošte i prijevoza

Povećani su rashodi za 10,1 % što je u okviru istog iznosa kao i u istom izvještajnom razdoblju prethodne godine.

Šifra 3232 Usluge tekućeg i investicijskog održavanja

Povećanje na uslugama za 2,05 puta u odnosu na isto izvještajno razdoblje prošle godine uslijedilo je zbog veće potrebe za popravcima u školi, odnosno većih računa zbog raznih pregleda i servisa (održavanje skloništa-servis opreme, usluga kalibracije centrale i servis na plinodojavnom centru, popravak perilice rublja, čišćenje kanalizacije, sanacija propuštanja vodovodne cijevi zbog puknuća cijevi, bojanje prostorija bojom zbog preuređenja ureda – tajništvo, računovodstvo i ravnateljstvo te nova zbornica).

Šifra 3233 Usluge promidžbe i informiranja

Iznos se u odnosu na isto izvještajno razdoblje prethodne godine smanjio za 94,4 % jer je 2023. godine bio dva puta proveden natječaj za ravnatelja škole te je dva puta morao biti plaćen natječaj u NN, dok je u 2024. godini škola imala samo natječaje za najam dvorane.

Šifra 3234 Komunalne usluge

Rashodi za komunalne usluge su smanjene u odnosu na isto izvještajno razdoblje prethodne godine za 37 % zbog toga što Grad Varaždin više ne naplaćuje iste iznose za komunalne naknade kao prije, odnosno iznos je manji.

Šifra 3235 Zakupnine i najamnine

Na ovom računu se od 2023. godine prema planu evidentiraju rashodi za najamninu opreme u školi, odnosno za najamninu fotokopirnih aparata, što je ispravno evidentiranje rashoda, dok se prethodne godine rashod evidentirao na računu 3239 Ostale usluge, stoga je iznos na zakupninama i najamninama u odnosu na isto izvještajno razdoblje prethodne godine povećan za 20,8 puta. Škola ima ugovorom u zakupu 2 fotokopirna aparata i aparat za vodu.

Šifra 3236 Zdravstvene i veterinarske usluge

Smanjeni su rashodi u odnosu na prošlu godinu za 65,4 % zbog toga jer je samo 5 djelatnika škole upućeno na sistematske preglede prema rasporedu, dok je u istom izvještajnom razdoblju prethodne godine na sistematski pregled bilo upućeno 30 djelatnika.

Šifra 3237 Intelektualne i osobne usluge

Rashodi za intelektualne i osobne usluge smanjeni su za 63,4 % jer se u ovom izvještajnom razdoblju evidentirala plaća za djelatnike po Erasmus projektu prema ugovoru o djelu, dok su u istom izvještajnom razdoblju prethodne godine evidentirani ugovori o djelu za provođenje preventivnog programa u školi koje je financirao MZO, a što ove godine škola nije provodila. Isplaćen je ugovor o autorskom djelu za predstavu za učenike škole, za predavanje o građanskom odgoju te za plaće po Erasmus projektu.

Šifra 3238 Računalne usluge

Rashodi za računalne usluge su u odnosu na isto izvještajno razdoblje prethodne godine povećani su za 66,6 % jer se na istom računu evidentiraju rashodi za mjesečni najam digitalnog uredskog poslovanja, što je u prethodnoj godini bilo evidentirano na računu 3239 Ostale usluge.

Šifra 3239 Ostale usluge

Smanjeni su rashodi za ostale usluge u odnosu na prošlu godinu za 24,3 %. Osnovni razlog smanjenja su u 2024. godini ispravno evidentirane pozicije za zakupnine i najamnine opreme i računalne usluge na odgovarajuće pozicije, dok su u 2023. godini navedene pozicije bile pozicionirane na Ostale usluge. Na ovoj poziciji evidentiraju se također rashodi za izlete učenike, što je u 2024. godini jednim djelom smanjeno, jer su se izleti plaćali direktno u dogovoru preko agencija i roditelja učenika, te škola nije bila posrednik, a shodno tome nije imala rashode za ostale usluge.

Šifra 3293 Reprezentacija

Rashodi su smanjeni za 40,9 % u odnosu na isto izvještajno razdoblje prethodne godine zbog manjih potreba za istim.

Šifra 3294 Članarine i norme

Na ovoj poziciji evidentiraju se troškovi za članarine za HUROŠ i Hrvatska zajednica osnovnih škola te produljenje domene Školski plus.

Šifra 3295 Pristojbe i naknade

Smanjeni su rashodi za 25,4 % iz razloga što škola od plaće za 11. mj. 2024. godine nije obvezna plaćati naknadu za nezapošljavanje osoba s invaliditetom jer su 2 potrebne osobe s invaliditetom zaposlene i kvota je ispunjena. Na navedenom kontu od 2024. godine evidentiraju se također i rashodi HTV-a (mjesečna pristojba od 10,62 eura za HRT) prema okružnici Ministarstva financija koja je objavljena 1. srpnja 2024. godine za pripremu polugodišnjih financijskih izvještaja. Rashodi HTV-a su se evidentirali do sada na kontu 3239 Ostale usluge. Također, nije bilo ni potreba za provjerom vjerodostojnosti diplome kao prethodnih godina što se također evidentiralo na ovoj poziciji.

Šifra 3433 Zatezne kamate

Smanjene su zatezne kamate za 14,9 % o odnosu na isto izvještajno razdoblje prethodne godine, a evidentirane su kamate iz poslovnih odnosa.

Šifra 3722 Naknade građanima i kućanstvima u naravi

Iznos se u odnosu na isto izvještajno razdoblje prethodne godine povećao za 22,6 % zbog povećane cijene za nabavu radnih bilježnica u 2024. godini te zbog evidentiranja većeg dijela iznosa udžbenika radnog karaktera u odnosu na prijašnje godine.

Šifra 3835 Ostale kazne

Rashod je evidentiran u iznosu od 130,00 eura zbog kazne koju je škola dobila po sanitarnom inspekcijskom nadzoru.

Šifra 9661 Obračunati prihodi - nenaplaćeni

Odnose se na nenaplaćena potraživanja od kupaca za zakup dvorane čija će se naplata ostvariti u budućem razdoblju, a najviše se odnose na nenaplaćena potraživanja za 12. mjesec 2024.g. te dijelom nenaplaćeni prihodi za 11.mj. 2024. godine. Iznos je smanjen za 39 %, razlog je bolja naplativost i redovno praćenje nenaplaćenih računa za najam šk. dvorane.

Šifra 4221 Uredska oprema i namještaj

Rashodi su u odnosu na isto izvještajno razdoblje prethodne godine smanjeni za 13,9 % zbog manje potrebe za istim, dok su veće potrebe bile za nabavu druge vrste imovine (u 2024. godini nabavljen je uredski namještaj za tajništvo zbog preseljenja ureda te potrebe za istim, 2 LED TV-a – za zbornicu i za nastavu vjeronauka, zidna bijela ploča za nastavu u vjeronaučnoj učionici, laptop za nastavu kemije zbog nemogućnosti popravka starog neispravnog koji je dobiven od Carneta u sklopu faze CKR II, uredska stolica za ravnateljstvo, blok kuhinja za domaćinstvo i novi kompjutor za tajništvo jer je staro dotrajalo).

Šifra 4222 Komunikacijska oprema

Nabavljena je nova oprema – projektor sa projekcijskim platnom u holu škole iz nadležnog proračuna i kamere za školu iz nadležnog proračuna u sklopu dječjeg participativnog programa, te je rashod veći za 2 puta u odnosu na isto izvještajno razdoblje prethodne godine.

Šifra 4227 Uređaji, strojevi i oprema za ostale namjene

U 2024. godini nabavljeno je za 10.000,00 eura više opreme u odnosu na isto izvještajno razdoblje prethodne godine. Najveća stavka je električna parno-konvekcijska peć za šk. kuhinju iz izvora nadležnog proračuna za potrebe produženog boravka u sklopu kuhanja ručkova, novi plinski štednjak s 4 plamenika iz vlastitih izvora prihoda, nova klima za zbornicu iz izvora nadležnog proračuna, te stalci za bicikle u sklopu dječjeg participativnog programa iz izvora nadležnog proračuna.

Šifra 4241 Knjige

Trošak je smanjen za 62,8 % u odnosu na isto izvještajno razdoblje prethodne godine. Smanjenje je uslijedilo iz razloga što u 2024. godini škola nije provodila Preventivni program koje financira MZOM, a u sklopu istog su se prethodne godine nabavile razne stručne knjige, te je također puno više udžbenika evidentirano kao radni udžbenici (vidi Šifru 3722).

Šifra 4251 Višegodišnji nasadi

Evidentiran je rashod na ovoj poziciji jer je u sklopu projekta The WELL iz sredstava dobivenih od institucija EU tijela prema ugovoru uslijedila nabava drveća za uređenje školskog dvorišta.

Šifra 451 Dodatna ulaganja na građevinskim objektima

U nadležnom proračunu osigurana su sredstva za dodatna ulaganja na građevinskom objektu odnosno školi, popravak krovišta u 3 privremene situacije, a iznos je u odnosu na isto izvještajno razdoblje prethodne godine povećan za 19,95 puta odnosno za iznos od 110.193,89 eura. Uz sanaciju krovišta također je uređena kompletno nova rasvjeta u školi.

Y006 – Manjak prihoda i primitaka za pokriće u slijedećem razdoblju

U tekućem razdoblju ostvaren je manjak prihoda u iznosu od 2.512,83 eura. Ukupni preneseni manjak prihoda iz 2023. godine iznosi 26.699,04 eura. Manjak i primitaka za pokriće u sljedećem razdoblju iznosu 29.211,87. Iznosi se odnose na proračunski i vanproračunski dio, konsolidirano.

**II. Bilješke uz obrazac: Bilanca**

Šifra 0221 Uredska oprema i namještaj

Uvećana je imovina za 25,5 % u odnosu na isto izvještajno razdoblje prethodne godine. Povećanje imovine uslijedilo je pri kupnji nove opreme (vidi obrazloženje PR-RAS Šifra 4221), ali i prema Odluci od Carneta o prijenosu prava vlasništva imovine u sklopu CKR II. faze (interaktivni zasloni, prijenosno računalo, 3d printer, edukacijski dron, HP laptopi, switch razvodne kutije, ruteri za školu, prijenosna računala za nastavu informatike i ormar za punjenje istih).

Šifra 0222 Komunikacijska oprema

Uvećana je imovina za 30,1 % u odnosnu na isto izvještajno razdoblje prošle godine (vidi obrazloženje PR-RAS Šifra 4222).

Šifra 0225 Instrumenti, uređaji i strojevi

Povećana je imovina za 2,53 puta u odnosu na isto izvještajno razdoblje prošle godine. Od Carneta je početkom 2024. godine pristigla Odluka o prijenosu prava vlasništva imovine u sklopu CKR II. faze, te je samim time na ovom kontu evidentirana digitalna bežična vremenska stanica koja se nalazi u dvorištu škole, a nabavljena je za potrebe nastave geografije.

Šifra 0227 Uređaji strojevi i oprema za ostale namjene

Povećana je imovina za 2,12 puta u odnosu na isto izvještajno razdoblje prošle godine (vidi obrazloženje PR-RAS Šifra 4227).

Šifra 0241 Knjige

Povećana je imovina za 34 % u odnosu na isto izvještajno razdoblje prošle godine zbog ispravka knjiženja udžbenika iz prethodnih godina.

Šifra 0251 Višegodišnji nasadi

Uvećana je imovina za 1.493,50 eura u odnosu na isto izvještajno razdoblje prošle godine (vidi obrazloženje PR-RAS Šifra 4251)

Šifra 1112 Novac na računu kod tuzemnih poslovnih banaka

Stanje na računu banke na kraju izvještajnog razdoblja odgovara stanju sredstava na izvodima banaka na dan 31.12.2023. godine. Sastoje se od žiro računa Škole te od računa za projekt Erasmus na koji je Škola primila sredstva od institucija iz EU. Ona su ukupno smanjena za 18,4 % u odnosu na isto izvještajno razdoblje prošle godine.

Šifra 129 Ostala potraživanja

Odnose se na potraživanja od HZZO-a za bolovanja, a ona su se smanjila za 86,2 % u odnosu na 1. siječanj 2024. godine zbog smanjenja međusobnih obveza proračunskih korisnika u 2024. godini što se odnosi na bolovanje djelatnika na teret HZZO-a (HZZO i državni proračun međusobno su refundirale naknade za bolovanje).

Šifra 165 Potraživanja za upravne i administrativne pristojbe, pristojbe po posebnim propisima i naknade

Iznos potraživanja se povećao za 12,6 % u odnosu na stanje 1. siječnja 2024. godine jer se osim evidentiranja računa za dvoranu evidentiraju računi za produženi boravak i ručak, što znači da se po izdavanju računa odnosno uplatnica evidentiraju potraživanja i prihodi po posebnim namjenama (ručak i PB). Kao što je vidljivo, povećanje od 12,6 % rezultat je izdavanja računa za 12. mjesec za ručkove i PB za koje će se potraživanja naplatiti u 2025. godini, a također postoje i potraživanja od prethodnih mjeseci za ručkove i PB.

Šifra 166 Potraživanja za prihode poslovanja

Potraživanja su smanjena za 31,1 % u odnosu na stanje 1. siječnja 2024. godine jer je smanjen broj zakupnika za najam sportske dvorane.

Šifra 167 Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovorni obveza

Potraživanja su nastala u 2023. i 2024. godini u iznosu od 11.164,33 eura. Iznos od 9.115,58 eura za 2023. godinu te iznos od 5.932,60 eura za 2024. godinu (9.-11.mj.2024.) nadležni proračun mora vratiti MZOM-u za neutrošena sredstva po projektu besplatni topli obrok (za namirnice u užini), za koji je primljen prihod u toku godine, no kako je rashod bio manji od prihoda, sredstva se trebaju vratiti u Državni proračun.

Šifra 169 Ispravak vrijednosti potraživanja

Iznos ispravka vrijednosti potraživanja iznosi 161,93 eura. Taj iznos odnosi se na nenaplaćena potraživanja iz prethodnih godina odnosno dospijeće računa jest više od 5 godina. Odnosi se na dužnike za najam dvorane.

Šifra 193 Kontinuirani rashodi budućih razdoblja

Odnose se na plaću za 12/2024. godine jer bi u protivnom to bio 13. trošak po toj vrsti rashoda. Plaća je isplaćena u siječnju 2025. godine u toku izrade financijskih izvještaja. Rashodi budućih razdoblja veći su za 15 % u odnosu na stanje 1. siječnja 2024. godine zbog porasta plaće odnosno osnovice u 2024. godini.

Također, s 31.12.2024. godine, zadnji puta se plaće evidentiraju na kontinuirani rashod budućih razdoblja te će se od 2025. godine plaće za 3.,6.,9. i 12. mjesec evidentirati na rashod. To znači da će u 2025. godini biti evidentirano 13 plaća.

Šifra 23 Obveze za rashode poslovanja

Rashodi su u istom iznosu u odnosu na isto izvještajno razdoblje prošle godine, a odnose se na obveze za zaposlene, obveze za materijalne rashode te financijske rashode.

Šifra 239 Ostale tekuće obveze

Odnose se na međusobne obveze proračunskih korisnika za bolovanja djelatnika na teret HZZO-a. Smanjene su za 86,2 % zbog velikog broja zatvaranja obveza proračunskih korisnika u 2024. godini, a novo nastale odnose se na plaću za 12. mjesec 2024. godine.

Šifra 24 Obveze za nabavu nefinancijske imovine

Obveze su u odnosu na početno stanje 1. siječnja 2024. godine veće za 2,41 puta. Tijekom 2024. godine nabavljala se imovina za školu, za što su primljeni računi, stoga su isti evidentirani na odgovarajuća konta rashoda i obveza.

Šifra 92211 Višak prihoda poslovanja

Višak prihoda poslovanja u odnosu na 1. siječanj 2024. godine povećan je za 10,7 %.

Šifra 96 Obračunati prihodi poslovanja

Vidi obrazloženje: u PR-RAS, Šifra 9661 Obračunati prihodi - nenaplaćeni

Šifra dio 16 D Potraživanja za prihode poslovanja – dospjela

Ukupna dospjela potraživanja odnose se na potraživanja za besplatni topli obrok za 2023. i 2024. godinu koja nadležni proračun mora vratiti MZOM-u te, na dospjele, a nenaplaćene račune za ručkove i produženi boravak te za najam dvorane.

Šifra dio 16 N Potraživanja za prihode poslovanja - nedospjela

Ukupna nedospjela potraživanja odnose se na nedospjela potraživanja za ručkove i produženi boravak za 12. mjesec 2024. godine u iznosu od 5.681,00 euro i na nedospjela potraživanja za najam dvorane za 12. mjesec 2024. godine u iznosu od 622,50 eura.

**III. Bilješke uz obrazac: RAS funkcijski (Izvještaj o rashodima prema funkcijskoj klasifikaciji)**

Šifra 09 Obrazovanje

Ukupni rashodi prema funkciji za obrazovanje iznose 2.142.948,52 eura, a odnose se na rashode poslovanja na razredu 3 u iznosu od 1.997.108,76 eura (PR-RAS, Šifra 3) te na rashode za nabavu nefinancijske imovine na razredu 4 u iznosu od 145.839,76 eura (PR-RAS, Šifra 4).

Šifra 0912 Osnovno obrazovanje, 096 Dodatne usluge u obrazovanju

Ukupni rashodi prema funkciji za obrazovanje iznose 2.142.948,52 eura, a odnose se na funkciju osnovno obrazovanje koje iznosi 2.007.115,25 eura, te na dodatne usluge u obrazovanju u iznosu od 135.833,27 eura. Dodatne usluge u obrazovanju uključuju rashode za namirnice za besplatni topli obrok u školskoj kuhinji, usluga cateringa za učenike koji ručaju u školi (do 20.06.2024.). rashodi za namirnice za učenike koji ručaju (od 01.09.2024.), prijevoz učenika u školu i iz škole, te prijevoz učenika na izlete, rashodi za ulaznice te predstave za učenike.

**IV. Bilješke uz obrazac: P-VRIO (Izvještaj o promjenama u vrijednosti i obujmu imovine i obveza)**

Šifra 9151 Promjene u vrijednosti i obujmu imovine

U izvještajnom razdoblju od 01.01.2024. do 31.12.2024. bilo je promjena u vrijednosti i obujmu imovine i obveza u vidu povećanja u iznosu od 32.776,74 eura (Šifra P017) zbog prijenosa imovine od MZOM prema Cjelovitoj kurikularnoj reformi u II. fazi. Škola je prema odluci o prijenosu imovine prenijela u imovinu na svoje vlasništvo, a također je uslijed rashoda imovine bilo i smanjenje za neproizvedenu dugotrajnu imovinu u iznosu od 654,15 eura (Šifra P002).

**II. Bilješke uz obrazac: OBVEZE**

V001 Stanje obveza 1. siječnja

Ukupan iznos obveza na početku izvještajnog razdoblja je 168.786,26 eura.

V002 Povećanje obveza u izvještajnom razdoblju

Nastale obveze u iznosu od 2.167.578,33 eura u izvještajnom razdoblju odnose se na obveze za zaposlene odnosno za plaće zaposlenicima, obveze za materijalne rashode, obveze za financijske rashode, obveze za naknade građanima i kućanstvima, ostale tekuće obveze, obveze za nefinancijsku imovinu te međusobne obveze subjekata općeg proračuna.

V003 Međusobne obveze subjekata općeg proračuna

Povećanje međusobnih obveza subjekata općeg proračuna iznose 8.239,92 eura, a nastale su tijekom 2024. godine. To su obveze za materijalne rashode prema: Grad Varaždin u iznosu 1.413,36 eura, Hrvatsko narodno kazalište u Varaždinu u iznosu od 488,00 eura, Zavod za javno zdravstvo Varaždinske županije u iznosu od 1.175,90 eura, Državni proračun RH 19,91 eura, Učiteljski fakultet Petrinja 16,59 eura, Javna ustanova za upravljanje zaštićenim dijelovima prirode 180,00 eura, Osnovna škola Cestica 20,00 eura, Državni proračun RH 130,00 eura, odnosno ukupno 3.443,76 eura te HZZO za bolovanje 4.796,16 eura.

V004 Podmirene obveze u izvještajnom razdoblju

Podmirene su obveze u izvještajnom razdoblju u iznosu od 2.152.167,38 eura. Ove obveze odnose se na obveze za zaposlene odnosno plaće, obveze za materijalne i financijske rashode, obveze za naknade građanima i kućanstvima, ostale tekuće obveze, obveze za nabavu nefinancijske imovine te međusobne obveze subjekata općeg proračuna.

Ukupan iznos podmirenih obveza u odnosu na iznos nastalih novih obveza ukazuje na to da je Škola u mogućnosti podmiriti obveze predviđene financijskim planom kao i prenesene obveze iz prethodne proračunske godine.

V005 Međusobne obveze subjekata općeg proračuna

Ove obveze odnose se na podmirene obveze među subjektima općeg proračuna, a podmirene su sve koje su nastale u 2024. godini (Pogledati Šifru V003), osim obveze za bolovanje na trete HZZO-a u iznosu od 586,06 eura. Podmirene obveze iznose 11.887,65 eura, a odnose se na podmirene iz 2024. godine u iznosu od 3.443,76 eura i na bolovanje za HZZO iz tekuće godine i prethodnih godina u iznosu 8.443,89 eura.

V006 Stanje obveza na kraju izvještajnog razdoblja

Ukupan iznos obveza na kraju izvještajnog razdoblja tekuće godine iznosi 184.197,21 eura.

Dospjele obveze iznose 24.225,33 eura, dok nedospjele obveze iznose 159.971,88 eura.

V007 Stanje dospjelih obveza na kraju izvještajnog razdoblja

Ukupan iznos dospjelih obveza je 24.225,33 eura. One se sastoje od materijalnih rashoda u iznosu od 6.122,12 eura te rashoda za nabavu nefinancijske imovine u iznosu od 18.103,21 euro. Dospijeće obveza je 1-60 dana, a odnose se na dostavljene e-račune krajem 2024. godine sa kratkim rokom dospijeća u 2024. godini, te nadležni proračun nije u mogućnosti platiti odmah navedene e-račune zbog procedure poslovanja škole sa osnivačem (odobrenje, zahtjev za isplatu, potpisi te konačno plaćanje računa).

V009 Stanje nedospjelih obveza na kraju izvještajnog razdoblja

Iznos od 159.971,88 eura nedospjelih obveza odnosi se na:

- međusobne obveze proračunskih korisnika odnosno na obveze za povrat u proračun temeljem bolovanja na teret HZZO-a u iznosu od 586,06 eura (plaća za 12. mjesec 2024.);

- obveze za rashode poslovanja u ukupnom iznosu od 156.291,94 eura odnosno :

- obveze za dobavljače u iznosu od 13.218,47 eura;

- obveze za zaposlene za plaće i materijalna prava u iznosu od 143.073,47 eura (plaća

MZOM 12/2024, plaća za Produženi boravak 12/2024, plaća Pomoćnici u nastavi

12/2024, prekovremeni MZOM 12/2024, Materijalna prava MZOM 12/2024).

- obveze za nabavu nefinancijske imovine u iznosu od 3.093,88 eura kao obveze prema dobavljačima.

Varaždin, 30.01.2024. godine

Bilješke izradila: Zakonski predstavnik:

Manuela Buhić, voditeljica računovodstva Marjana Boršćak-Sudec, ravnateljica

Telefon za kontakt: 042/330-595